CELEX: 52004PC0349
Language: fi
Date: 2004-04-29
Title: Ehdotus neuvoston asetus poikkeusten myöntämisestä uusille jäsenvaltioille eräistä asetuksen (EY) N:o 2371/2002 säännöksistä, jotka liittyvät kalastuslaivastojen viitetasoihin

Avis juridique important

|

52004PC0349

Ehdotus neuvoston asetus poikkeusten myöntämisestä uusille jäsenvaltioille eräistä asetuksen (EY) N:o 2371/2002 säännöksistä, jotka liittyvät kalastuslaivastojen viitetasoihin  /* KOM/2004/0349 lopull. */  

Ehdotus NEUVOSTON ASETUS poikkeusten myöntämisestä uusille jäsenvaltioille eräistä asetuksen (EY) N:o 2371/2002 säännöksistä, jotka liittyvät kalastuslaivastojen viitetasoihin(komission esittämä)PERUSTELUTYhteisön säännöstöön on tarpeen tehdä eräitä mukautuksia yhteisen kalastuspolitiikan alalla, jotta lainsäädäntöä voitaisiin soveltaa uusiin jäsenvaltioihin.Liitteenä oleva ehdotus neuvoston asetukseksi on luonteeltaan tekninen mukautus.Liittymissopimuksen 2 artiklan 3 kohdan mukaan neuvosto tai komissio voi ennen liittymistä toteuttaa muun muassa liittymisasiakirjan 57 artiklassa tarkoitetut toimenpiteet. Nämä toimenpiteet tulevat voimaan liittymissopimuksen voimaantulopäivänä ja edellyttäen, että liittymissopimus tulee voimaan.Liittymisasiakirjan 57 artiklan mukaan neuvosto tai komissio voivat ennen liittymistä mukauttaa säädöksiä, jos niitä on liittymisen johdosta mukautettava ja jos tarvittavista mukautuksista ei ole määrätty liittymisasiakirjassa tai sen liitteissä. Mukautukset tulevat voimaan liittymisestä alkaen.Koska neuvoston asetuksen (EY) N:o 2371/2002 12 artiklassa tarkoitetut kalastuslaivastojen viitetasot ovat vuosien 1997-2002 monivuotisten ohjausohjelmien laivastonosittain vahvistettujen tavoitteiden summa, ei ole aiheellista vahvistaa tällaisia tasoja niiden jäsenvaltioiden osalta, jotka ovat liittyneet yhteisöön näiden ohjelmien jo päätyttyä.Ehdotus NEUVOSTON ASETUS poikkeusten myöntämisestä uusille jäsenvaltioille eräistä asetuksen (EY) N:o 2371/2002 säännöksistä, jotka liittyvät kalastuslaivastojen viitetasoihinEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan,ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan,sekä katsoo seuraavaa:(1) Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 [1] 12 artiklassa säädetään, että kunkin jäsenvaltion laivastolle vahvistettavan viitetason on oltava vuosien 1997-2002 monivuotisten ohjausohjelmien laivastonosittain vahvistettujen tavoitteiden summa.[1]  EYVL L 358, 31.12.2002, s. 59.(2) Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymispäivänä näillä uusilla jäsenvaltioilla ei ole asetuksen (EY) N:o 2371/2002 12 artiklassa tarkoitettuja tavoitteita.(3) Sen vuoksi ei ole aiheellista vahvistaa uusille jäsenvaltioille 12 artiklassa säädettyjä viitetasoja.(4) Näin ollen 11 artiklan 2 kohtaa, 11 artiklan 4 kohtaa, 12 artiklaa ja 13 artiklan 2 kohtaa ei pitäisi soveltaa uusiin jäsenvaltioihin, koska niissä kaikissa viitataan velvollisuuksiin, jotka liittyvät 12 artiklassa säädettyihin viitetasoihin.(5) Sen vuoksi uusille jäsenvaltioille olisi myönnettävä poikkeukset mainituista asetuksen (EY) N:o 2371/2002 säännöksistä,ON ANTANUT TÄMÄN ASETUKSEN:1 artiklaPoiketen siitä, mitä asetuksessa (EY) N:o 2371/2002 säädetään, sen 11 artiklan 2 kohtaa, 11 artiklan 4 kohtaa, 12 artiklaa ja 13 artiklan 2 kohtaa ei sovelleta Tsekkiin, Viroon, Kyprokseen, Latviaan, Liettuaan, Unkariin, Maltaan, Puolaan, Sloveniaan eikä Slovakiaan.2 artiklaTämä asetus tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä ja edellyttäen, että liittymissopimus tulee voimaan.Tehty BrysselissäNeuvoston puolestaPuheenjohtaja